สวัสดีครับคุณ ขอสอบถาม สาม เรื่องครับ1 ถ้ามีเพศสัมพัน สอดใส่ 4-5 นาที แล้วใช้ถุงยาง มีกิจกรรมช่วงเลยตกไข่ไปแล้ว หรือ ท้ายๆ รอบเดือนเช่นวันที่ 27-28 จะท้องไหมครับ?2 ตอนนี้มีอาการปวดท้องนิดๆ ท้องป่อง คัดเต้านมแบบกดหัวนมแล้วจึงเจ็บทรงและหัว ไม่เปลี่ยนแปลง แฟนบอกเหมือนเมนจะมา แต่มันยังไม่มา อาการมันต่างกับตั้งครรภ์ มากน้อยแค่ไหนครับ? ต้องเจ็บทั้งเต้าไหมครับ แบบนั้นจึงชัวๆว่าตั้งครรภ์3 แฟนบอกดื่มน้ำแล้ว ลุกไปฉี่บ่อย อยากรู้ว่าถ้าท้อง มันจะบ่อยขนาดไหนครับ แบบไม่ได้ดื่มเยอะ ก็ลุกและอยากฉี่ เพราะปวดอะไรแบบนี้หรอครับ ?ขอบครับ
สวัสดีค่ะ หากไม่ใช่ช่วงระยะปลอดภัย คือในช่วงวันที่ 1-7 นับจากวันแรกที่มีประจำเดือนมา การมีเพศสัมพันธ์ในช่วงวันอื่นๆ นั้น ก็ย่อมมีโอกาสตั้งครรภ์ได้ อย่างไรก็ตาม หากใส่ถุงยางอนามัยป้องกัน โอกาสในการตั้งครรภ์ก็ถือว่ามีน้อยอยู่ค่ะส่วนอาการต่างๆ ในช่วงก่อนการมีประจำเดือน และอาการตั้งครรภ์นั้น อาจคล้ายคลึงกันได้ ซึ่งอาการปวดท้อง ท้องป่อง เจ็บหัว เจ็บเต้านม ไม่ได้มีลักษณะอาการอะไรที่จำเพาะเจาะจงว่าเป็นอาการของการตั้งครรภ์ค่ะ อย่างไรก็ตาม อาการของการตั้งครรภ์ จะปรากฏหลังจากที่มีอาการขาดประจำเดือนไปแล้วประมาณ 2 สัปดาห์ ดังนั้น หากยังไม่มีอาการขาดประจำเดือน หรือไม่ถึงกำหนดวันที่ประจำเดือนจะมา ก็ไม่ใช่อาการของการตั้งครรภ์ แต่เป็นอาการก่อนการมีประจำเดือนมามากกว่าค่ะส่วนการปัสสาวะบ่อย ก็ไม่ได้มีจำนวนครั้งที่ชัดเจน ว่าเมื่อตั้งครรภ์แล้ว จะบ่อยขนาดไหน อีกทั้ง อาการปัสสาวะบ่อย ก็เกิดได้จากสาเหตุอื่นๆ อีกมากมาย เช่น การดื่มน้ำบ่อย การมีความเครียด วิตกกังวล อากาศที่เย็น ติดเชื้อทางเดินปัสสาวะ การดื่มชา กาแฟ แอลกอฮอล์ เป็นต้น และไม่ได้มีลักษณะใดที่แตกต่างกันจากแต่ละสาเหตุค่ะการที่จะทราบได้แน่นอนว่าตั้งครรภ์หรือไม่ ก็ควรรอให้มีอาการขาดประจำเดือน แล้วจึงตรวจหาการตั้งครรภ์ดูค่ะ